《早秋湖阁望西樵》
明代·梁梿

曾逐篙师过水涯，秋山日夕忆芒鞋。鹤扶短杖归荒寺，僧伴寒铛煮破斋。

老树匝藤分涧溜，层岩结石下松钗。西风吹上湖边阁，历历云峰动素怀。

作者简介：梁梿（一六二八—一六七三），字器圃，号寒塘居士，晚号铁船道人。顺德人。明思宗崇祯时诸生。北田五子之一。事见清梁善长《广东诗粹》卷一○。